kardosdrur/scandi-wiki huggingface dataset:
Holbækgård

Holbækgård er en gammel hovedgård i Østjylland, som allerede nævnes i et dokument fra 1396.

Holbækgård ligger godt 1,5 km nordvest for Holbæk (ca. 18 km nordøst for Randers) og ligger i Holbæk Sogn, Rougsø Herred, Norddjurs Kommune. 

Hovedbygningen er opført i 1560, forlænget i 1645 og ombygget i 1800. Gården blev i år 1700 ophøjet til stamhus af Berte Skeel, hvor gården skulle gå i arv i slægten Skeel.

Holbækgård Gods er på 917 hektar med Langtoftegård og Færgegården

Ejere af Holbækgård 
 (1280-1287) Rane Jonsen Rani
 (1287-1300) Kronen
 (1300-1325) Poul Magnussen Munk
 (1325-1353) Johannes Poulsen Munk
 (1353-1362) Johannes Poulsen Munks dødsbo
 (1362-1385) Johannes Sommer
 (1385-1398) Peder Sested
 (1398-1408) Jac Bort
 (1408-1536) Århus Bispestol
 (1536-1544) Kronen
 (1544-1568) Hans Stygge
 (1568-1604) Mourids Hansen Stygge
 (1604-1613) Anne Iversdatter Lykke gift Stygge
 (1613-1639) Albert Christensen Skeel
 (1639-1659) Christen Albertsen Skeel
 (1659-1662) Berte (Christensdatter) Skeel gift Rosenkrantz
 (1662-1676) Niels Rosenkrantz
 (1676-1720) Berte Skeel, enke efter Niels Rosenkrantz
 (1720) Charlotte Amalie Mogensdatter Skeel gift von Plessen
 (1720-1727) Christian Ludvig von Plessen
 (1727-1739) Axel Bille
 (1739-1751) Sophie Seefeld gift Bille
 (1751-1765) Henrik Axelsen Bille-Brahe
 (1765-1779) Johan Ernst Røtgersen Tegder
 (1779-1780) Margrethe Sophie Heldvad gift Tegder
 (1780-1791) Hans Ammitzbøll
 (1791-1850) Rasmus Ammitzbøll
 (1850-1852) Th. de Neergaard / Adolf Tobias Herbst Mourier-Petersen
 (1852-1893) Adolf Tobias Herbst Mourier-Petersen
 (1893-1908) Harald Herman von Rehling-Qvistgaard
 (1908-1914) Adolf Julianus Hastrup
 (1914-1915) N. P. Christensen
 (1915-1917) A. C. Sørensen
 (1917-1928) J. Th. Suhr Schouboe
 (1928-1930) Handelsbanken i København
 (1930-1941) P. Salskov Iversen (Hovedbygningen)
 (1930-1941) Statens Jordlovsudvalg (Avlsgården)
 (1941-1945) Anna Margrethe Kjeldsen gift (1) Juncker (2) Horneman
 (1945-1961) Elisabeth Juncker gift Ratel (datter)
 (1961-1973) Claus greve Ahlefeldt-Laurvig
 (1973-1992) Kristina Krag-Juel-Vind-Frijs, gift Pedersen
 (1992-) Niels Bjerregaard / Annette Rønne

Referencer 

Herregårde i Norddjurs Kommune
Herregårde i Randers Amt
Stamhuse i Danmark
Fredede slotte og herregårde i Danmark
Big Brother

Big Brother er et realityshow, der er blevet vist i forskellige lande, inklusiv Danmark. Navnet kommer fra "Big Brother is Watching you" fra den altovervågende Store Broder ("Big Brother") i George Orwells roman 1984. Konceptet blev udviklet af hollænderen John de Mol og sendt første gang på Veronica TV (HMG) i Nederlandene i 1999. Foruden George Orwells roman var både forskningsprojektet Biosphere 2 og realityseriene The Real World og svenske Robinson Ekspeditionen en inspirationskilde. Hjemmesiden til internetpersonligheden Jennifer Ringley skal også have været en af inspirationkildene.

Big Brother Danmark 

I Danmark har man indtil videre haft hele 8 big brother sæson i tidsrummet mellem 2001 til 2014.

Big Brother Sverige 

I Sverige har man haft 10 sæsoner.

Referencer

Eksterne henvisninger 
 

 bigbrother1999.nl

Realityshows
Tv-serier fra Holland
Programmer på SBS TV
Spaceballs - Rumnødderne

Spaceballs – Rumnødderne (originaltitel: Spaceballs) er en amerikansk science fiction komedie fra 1987. Den er instrueret af Mel Brooks.

Filmen er primært en parodi på Star Wars, men også bl.a. Star Trek, Alien, Troldmanden fra Oz, Rumrejsen år 2001, Abernes planet og Transformers.

Medvirkende 
 Bill Pullman som Lone Starr.
 Mel Brooks som President Skroob/Yoghurt.
 Rick Moranis som Dark Helmet.
 Daphne Zuniga som Prinsesse Vespa.
 John Candy som Barf.
 George Wyner som Colonel Sandurz (omskrivning af Colonel Sanders fra Kentucky Fried Chicken).

Eksterne henvisninger 

 
 

Film instrueret af Mel Brooks
Amerikanske film fra 1987
Science fiction-film fra USA
Track72

Anders Brixen Kristiansen (3. oktober 1972) er bedst kendt under sine alias'er Tue Track og senere også Track72. "72" er fra hans fødselsår (1972). Track72 er også kendt for sin electro/hiphop plade "Rockin'" på Good Music Records.

Anders er vokset op i Auning på Djursland men flyttede til Daugaard i slut-80erne hvor han deltog meget aktivt i "prods" (produktion af hiphop / rap, som blev delt mellem de medvirkende i kulturen).

Tue Track er kommercielt mest kendt for sin medvirken i gruppen Malk De Koijn og er en del af livegruppen Booty Cologne, der i 2007 udgav deres første plade "2007 B.C" samt hiphop gruppen Nobody Beats The Beats.

Han har fra 23. februar 2008 til 26. april 2008 medvirket i Biblen, et skrako-stykke på Nørrebro Teater, .

Track72 var i 2011 vært på et Hiphop orienteret radioprogram Tue T på de to fladhjul af stål, programmet blev sendt på DR's P6-Beat torsdage 18.00-20.00.

Musikudstyr 

I starten af 1990'erne producerede han musikken på en Roland_W-30, som er en sampler workstation, bl.a. kendt for at være brugt på MC Hammer "Can't Touch This"-hittet samt The Prodigy.

Diskografi 
Studiealbum med Malk De Koijn:
 Smash Hit In Aberdeen
 Sneglzilla
 Toback To The Fromtime
Soloalbum:
 Rockin
 Archives Vol. 1
Sammen med andre:
 Ponyblod
 Xtra Naan
 Marvelous Mosell
 Sulka
 Pede B - GUMBO

Eksterne henvisninger 
 
 

Musikere fra Danmark
Malk de Koijn
Boelsmand

En boelsmand er indehaveren af et boelsmandssted, der er betegnelsen for de næstmindste  landbrugsejendommme.

Størrelse
Et boelsmandssted er et landbrug, der er mindre end en bondegård og større end de egentlige husmandssteder. Traditionelt var et boelsmandssted mindre end 3 tønder hartkorn. Samtidigt havde boelsmanden mindst 15 tønder land eller mindst 1 tønde hartkorn.

Ejerforhold
Tidligere var de fleste boelsmænd fæsteboelsmænd. Efter 1850 steg antallet af selvejere.

Sønderjyske boel 
I Middelalderen var et boel noget større end 1900-tallets boelsmandssteder. I Jyske Lov var et boel en bondegård. I Sønderjylland, hvor dele af Jyske Lov gjaldt til år 1900, var et boel en almindelig bondegård.

Husmænd og familielandbrugere
Da de fleste boelsmænd tidligere var medlemmer af husmandsforeningerne, betragtes de undertiden som husmænd. 

Fra 1960 blev betegnelsen familielandbrug (eller bare familiebrug) brugt i politiske og foreningsmæssige sammenhænge. Denne betegnelse blev dog aldrig en titel for den enkelte landmand. Før 1960 blev udtrykket familiebrug kun brugt sjældent.     
    
Før mekaniseringen af de mindre landbrug satte ind omkring 1960 var boelsmanden og hans familie ofte fuldtidsbeskæftigede på deres landbrug. Mange af de oprindelige familielandbrugere var derfor boelsmænd, mens de egentlige husmænd ofte havde arbejde ved siden af deres landbrug. I 1950'erne og tidligere havde gårdmændene som regel ansat fremmed medhjælp. Før 1960 var det derfor kun meget få gårdmænd, der var familiebrugere.

Se også
Parcellist

Titler
Landmænd
Landbrugshistorie
Aias den Lille

Aias (kaldet Aias den Lille) var en græsk sagnfigur fra den trojanske krig, der var søn af den lokriske konge Oileus. Han beskrives som mindre af vækst end Aias den Store og var hurtig i kampen, hvori han deltog letbevæbnet, som spydkaster iklædt panser af linned. Om hans død fortælles i Odysseen, at han på grund af Athenes vrede under tilbagerejsen efter krigen led skibbrud ved de gyræiske klipper. Poseidon frelste ham fra døden i havet og slyngede ham i land på en klippe; men da han pralede af at have reddet sig mod gudernes vilje, sønderslog Poseidon bjerget med sin trefork, så Aias styrtede i havet og druknede. årsagen til Athenas vrede, der ikke fortælles hos Homer, var, at Aias under Trojas erobring havde slæbt Priamos' datter Kassandra bort og voldtaget hende, selvom hun havde søgt tilflugt ved Athenes billede.

Som heros dyrkedes Aias i Opus i Lokris, hvor der hvert år bragtes sonoffer for hans forbrydelse mod Athene; byens mønter bærer sædvanligvis hans billede. Også lokrerne i Syditalien ærede ham som deres stammeheros; i deres slagorden stod altid en plads åben, hvor man troede, at Aias usynlig tog del i kampen, og sagnet fortalte, at det var gået fjenderne dårligt, når de havde prøvet at trænge frem gennem den tomme plads i hærens rækker.

Noter 

Personer i græsk mytologi
Helte fra Grækenland
Salmonsens
Microsoft BizTalk Server

Microsoft BizTalk Server er et XML-baseret Messaging System fra Microsoft til Enterprise Application Integration. Det bruges til at integrere programmer dvs at få to eller flere programmer til at udveksle data.

Internt arbejder BizTalk fortrinsvis med XML-dokumenter tilknyttet et sæt af metadata, men eksternt kan det arbejde med en lang række forskellige ting blandt andet: tekstfiler (f.eks. kommasepareret), SMTP (email), POP3 (email), 
SOAP og Web services. Det har også adaptere til EDI, Tibco, Microsoft SQL Server og Microsoft SharePoint. XML-dokumenter er som regel defineret i XML-schemaer og kan have specielle udvidelser i annotationer.

Det findes i følgende versioner:
 BizTalk Server 2000
 BizTalk Server 2002
 BizTalk Server 2004
 BizTalk Server 2006
 BizTalk Server 2006 R2
 BizTalk Server 2009
 BizTalk Server 2010
 BizTalk Server 2013
 BizTalk Server 2013 R2
 BizTalk Server 2016
 BizTalk Server 2020
BizTalk Server 2004 var den første version der brugte .NET-teknologi og 2006 R2 var første version med adaptere til Windows Communication Foundation (WCF). Generelt følges BizTalk-versionerne med versioner i udviklingsværktøjet Microsoft Visual Studio og databasen Microsoft SQL Server.

Man vælger hvordan forskellige programmer skal udveksle data via et "plug-in" til Microsoft Visual Studio, der er et udviklingsværktøj, men man skal som hovedregel ikke programmere noget. Opsætningen af en integration foregår ved at man trække nogle standardkomponenter ind og indtaster parametre. Man skal typisk konfigurere følgende:
 adapter – skal der indlæses tekstfiler eller f.eks. modtages kald via HTTP
 pipeline – konvertere det modtagne dokument til et XML-dokument ud fra et XML Schema
 mapping – lav transformation af XML så det er som vi ønsker det (XSLT)
 orchestration – lav regler for hvor dokumentet skal sendes hen hvis der er flere mulige modtagere eller andet avanceret logik.
 send-pipeline – vælg hvordan dokumentet skal sendes til modtageren.

BizTalk Server
Softwarearkitektur
Rocky (tegneserie)

Rocky er en selvbiografisk tegneserie, som er skrevet og tegnet af den svenske tegneserieskaber Martin Kellerman.

Serien beskriver hovedpersonen Rockys hverdagsliv i Stockholm og hans problemer med venner, job og kærester.

I Danmark har serien været vist i Politiken siden 1. januar 2004. Nogle af forskellene i den danske udgave er, at handlingen er flyttet til Vesterbro i København og navnene på de svenske berømtheder, der optræder i serien, er skiftet ud med danske.

Udgivelser på dansk 
En række Rocky-album er udkommet i dansk oversættelse ved Nikolaj Scherfig på forlaget Politisk Revy.
 The Big Payback (2006)
 Don't Call it a Comeback (2007)
 Thug Life (2008)
 Rocky på ferie (2009)
 Det søde singleliv (2009)
 Single og sur (2011)
 Rocky og Edith (2014)

Eksterne henvisninger 
 Rocky-side – Politiken.dk

Tegneserier fra Sverige
Wingardium leviosa

Wingardium leviosa er en svæve-besværgelse, fra J.K. Rowlings magiske Harry Potter-univers.
Besværgelsen fremgår for første gang i bog nr. 1.

Besværgelser i Harry Potter-universet
Newport (Wales)

Newport (walisisk: Casnewydd) er en by med 145.700 indbyggere (2011) i det sydlige Wales, Det Forenede Kongerige. Den ligger ud til floden Usk omkring 19 km nordøst for Cardiff.

I byen ligger ruinen af Newport Castle, der sandsynligvis blev opført af Hugh de Audley, 1. jarl af Gloucester i 1300-tallet. I 1800-tallet havde byen en stor eksport af kul.

Demografi

Eksterne henvisninger 

Byer i Wales
Bjørnholm

Bjørnholm er en lille hovedgård som er udskilt i 1805 fra den gamle hovedgård Bjørnholm, det nuværende Høegholm, hvis navn den antog. Gården ligger i Tirstrup Sogn, i det tidligere Djurs Sønder Herred, Randers Amt, nu Syddjurs Kommune, Region Midtjylland. Hovedbygningen er opført i 1808 og ombygget i 1874-1875.

Bjørnholm Gods er på 500 hektar

Ejere af Bjørnholm 
 (1805-1808) Poul Marcussen
 (1808-1819) Carl Christian Hanson
 (1819-1822) Johanne Marie Wilhelmine Widberg gift Hanson
 (1822-1842) Jørgen Mørch Secher
 (1842-1872) Peter Nikolai Jørgensen Secher
 (1872-1893) Hans Petersen Secher
 (1893-1898) Johan Andreas Neergaard Hansen Secher
 (1898) Eliza Erikka Carlsdatter Kirketerp gift Secher
 (1898-1912) Peter Nikolai Hansen Secher
 (1912-1922) Axel M. B. Ingwersen
 (1922-1926) A. Krause
 (1926-1929) Frederik Legarth
 (1929-1973) Arne Uldall Juhl
 (1973-1982) Jørgen Andersen
 (1982-1999) Peder Mahler / Jørgen Mahler / Hans Mahler
 (1999-2011) Jørgen Mahler / Hans Mahler
 (2011-) Hans Mahler

Herregårde i Syddjurs Kommune
Herregårde i Randers Amt
Eskil (biskop i Århus)

Eskil (død omkring 1165), var biskop i Århus Stift.

Han nævnes første gang blandt de tilstedeværende bisper, da Valdemar den Store efter sejren i Slaget på Grathe Hede skænkede cistercienserne Vitskøl i 1158. I den store Kirkestrid stod Eskil først ligesom flere andre bisper og kong Valdemar på den kejserlige modpave Viktor 4.s side, men fulgte snart det begyndende omslag i kongens kirkepolitik.

Han viste sin tilslutning til det franske parti og Ærkebiskop Eskil ved at medvirke til oprettelsen af et Cistercienserkloster i
Århus Stift. Han gav nemlig abbeden fra Vitskøl Kloster Henrik en grund i Sabro uden for Aarhus dertil, og da den ikke var velegnet, ombyttede han den i 1165 med en anden i Sminge. Snart flyttede munkene ind i det nye kloster, men det blev atter flyttet flere gange, og først i Øm Kloster fandt det blivende sted. Eskil var imidlertid pludselig død på et Vendertog i 1165 eller 1166.

Se også 
 Århus' bisperække

Kilder 

 

Biskopper over Århus Stift
Førreformatoriske katolske biskopper fra Danmark
Danskere i 1100-tallet
Brick Lane

Brick Lane er en gade beliggende i Østlondon (E1) med undergrundsstationerne Liverpool Street (Circle, central, Hammersmith and City og Metropolitan line), Aldgate East (District og Hammersmith and City line) og Shoreditch (East London line) i gå-afstand. 

Området er kendt for sine mange indiske restauranter, og den store gruppe immigranter fra Bangladesh har givet tilnavnet "Banglatown" til området, hvor gadeskilte og information foregår på to sprog. Derudover ligger Great London Mosque i gåafstand af (Whitechapel).

Gaden har tidligere været tilholdssted for et teglværk (deraf navnet) og senere et jødisk kvarter. Der ses stadig mange synagoger i området i dag, og den jødisk bagerbutik (beliggende i den nordlige ende), der har døgnåbent, er et besøg værd. 
Jack the Ripper fandt alle sine ofre her, og i dag findes hans gamle stampub stadig, dog under navnet "Ten Bells". (I dag er det en pub for den modebevidste ungdom).

I dag er kvarteret udpræget muslimsk med moskeer og de meget berømte curryrestauranter dominerende i gadebillede. 

I 90'erne skete der en ændring i kvarteret, og mange trendy barer og butikker blomsterede frem fra Hanbury Street (midten) og nedefter. Bl.a kan 93 Feet East og Vibe Bar nævnes, men også opkommende designere, vintage tøj og kunst er at finde på Brick Lane. I weekenderne især er der masser af markeder på og omkring Brick Lane, her kan Petticoat Lane, Brick Lane, SundayUP market og Spitalfields market nævnes.

Eksterne henvisninger 

 Brick Lane 
 Den årlige Brick Lane Festival 

Veje i London
Kræge

 
Kræge (Prunus domestica ssp. insititia) eller havre-blomme er en busk eller et lille træ, der er en underart til blomme (Prunus domestica). Det har til forskel fra den ægte blomme (Prunus domestica ssp. domestica) kuglerunde frugter med en afrundet sten, der ikke løsnes fra frugtkødet.

Beskrivelse 
Kræge er en løvfældende busk eller et lille træ med en løs og åben vækst. Den danner både lang- og kortskud, og kortskuddene er ofte krumme (i modsætning til ægte Blomme). Barken er først dunhåret og meget lyst grøn med rødviolette partier. Senere bliver den tofarvet med rødbrun lysside og lysegrøn skyggeside. Ældre grene har en blank, brun bark, som skaller af i sølvgrå flager. Gamle grene og stammer får efterhånden en grå og opsprækkende bark med smalle revner.

Knopperne sidder spredt, og på langskuddene danner grenen en hyldeagtig forhøjning under hver knop. De enkelte langskudsknopper er smalle, kegleformede og spidse. På kortskuddene er knopperne mere ægformede og afrundede, og de sidder i klynger med 4-5 sammen. Blomstringen sker i april-maj. Blomsterne er langstilkede, overhængende og helt hvide. Frugterne er kuglerunde stenfrugter med én afrundet sten. Frugten hedder krægeblomme.

Planten er rodægte, og dens rodnet er højtliggende med mange rodskud. Det betyder, at man kan formere den ved at opgrave dens rodskud. Planten danner spontane krydsninger med slåen (Prunus spinosa).

Højde x bredde og årlig tilvækst: 4 x 4 m (40 x 40 cm/år), heri ikke medregnet rodskudsplanter.

Voksested 
Kræge findes sjældent vildtvoksende (men ofte naturaliseret) i Skandinavien. Derimod er den meget udbredt i Vest- og Sydeuropa, hvor den foretrækker lysåbne voksesteder (skovbryn, lysninger, overdrev og skrænter) på varm, tør og kalkrig bund.

På Castlemorton Common ved Malvern Hills sydvest for Birmingham findes den sammen med bl.a. agerrose, ask, korsved, kristtorn, mistelten, alm. skovranke, Dioscorea communis, engelsk elm, frynseeg, navr, skovæble, skørpil, slåen, stilkeg, storbladet lind, tarmvridrøn og vortebirk.

Noter

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 

Træer
Haveplanter
Biplanter
Sam Cooke

Sam Cooke (22. januar 1931 – 11. december 1964) var en populær og indflydelsesrig amerikansk gospel-, R&B-, soul- og pop-sanger, sangskriver og entreprenør. Mange af nutidens musikere og kritikere anerkender ham som en af grundlæggerne af soulmusikken og en af de vigtigste sangere i soulmusikkens historie.

Titlen "Kongen af soul" misbruges ofte, men Sam Cookes arv er meget stor. Han havde 29 Top 40-hits i USA mellem 1957 og 1965. Han ses derfor af mange som skaberen af genren. Nogle af hans største hits var "You Send Me", "Chain Gang ", "Wonderful World", "Bring It On Home To Me", "A Change Is Gonna Come" og "Twistin' the Night Away".

Sam Cooke døde i 1964, da han blev skudt på et motel i Los Angeles. Omstændighederne ved skudepisoden er uklare. Angiveligt havde Sam Cooke taget en kvinde med til motellet. Kvinden oplyste senere, at Cooke havde forsøgt at voldtage hende, hvorefter hun var flygtet fra motelværelset til motellets kontor. Cooke indfandt sig herefter halvnøgen på motellets kontor, hvor han overfor motellets kvindelige manager forlangte at se kvinden. Motellets manager har forklaret, at hun følte sig truet af Cooke og at hun skød ham i selvforsvar. Myndighederne anså skudepisoden som lovligt selvforsvar.

Eksterne henvisninger 

Musikere fra USA
Sangere fra USA
Hollywood Walk of Fame
Soulsangere
Fats Domino

Antoine Dominique "Fats" Domino (født 26. februar 1928 i New Orleans, Louisiana, død 24. oktober 2017) var en amerikansk R&B- og rock and roll-sanger, sangskriver og pianist. Med sit let gyngende boogie-woogie-pianospil og sin rolige rhythm and blues-sang, blev Fats Domino stilskaber for den såkaldte "New Orleans-rhythm and blues". The Fat Man, som han kaldtes, blev et af de væsentligste bindeled mellem den afroamerikanske rhythm and blues og den hvide rock'n'roll. Blandt hans største hits er "Ain't That a Shame" (1955), "Blueberry Hill" (1956), "Whole Lotta Loving" (1958), "Walking to New Orleans" (1960), "My Girl Josephine" (1960) og "There Goes My Heart Again" (1963)

Fats Domino er blandt de bedst sælgende afro-amerikanske sangere i 1950'erne og de tidlige 1960'ere og har samlet solgt mere end 65 mio. plader. I 1986 blev han optaget i Rock and Roll Hall of Fame.

Fats Domino opnåede sit første hit i 1949 med sangen "The Fat Man", der ofte nævnes som den første rockplade.

Referencer

Eksterne henvisninger 

 
 Biografi i Rock and Roll Hall of Fame 

Rockmusikere fra USA
Pianister fra USA
Sangere fra USA
Hollywood Walk of Fame
Høegholm

Høegholm (ofte fejlstavet som Høgholm) er en gammel sædegård, hvis oprindelige navn var Bjørnholm. Først i 1681 fik gården sit nuværende navn. Høegholm går helt tilbage til 1331. Gården ligger i Tirstrup Sogn i Syddjurs Kommune. Hovedbygningen er opført i 1888-1889.

Godset ligger ud til A 15 hovedlandevejen mellem Århus og Grenå, 8 km nordøst for Århus Lufthavn.

Høegholm Gods er på 320 hektar

Ejere af Høegholm 
 (før 1331) Anders Stigsen Hvide
 (1331-1362) Stig Andersen Hvide
 (1362-1420) Jens Ovesen Hvide / Anders Ovesen Hvide
 (1420-1425) Ove Andersen Hvide
 (1425) Else Krognos gift (1) Hvide (2) Rosenkrantz
 (1425-1477) Otto Nielsen Rosenkrantz
 (1477-1503) Erik Ottesen Rosenkrantz
 (1503-1516) Niels Eriksen Rosenkrantz
 (1516-1537) Henrik Nielsen Rosenkrantz
 (1537-1561) Christoffer Nielsen Rosenkrantz
 (1561-1612) Christian Krabbe
 (1612-1614) Hans Dyre / Jørgen Dyre / Jørgen Kruse
 (1614-1649) Just Høeg Banner
 (1649-1673) Erik Høeg Banner
 (1673-1683) Iver Juul Høeg Banner
 (1683-1700) Niels Trolle Høeg Banner
 (1700-1722) Helle Trolle gift (1) Høeg Banner (2) Krag
 (1722-1728) Christian lensgreve Danneskiold-Samsøe
 (1728-1753) Frederik Christian Danneskiold-Samsøe
 (1753-1754) Adam Gottlob Moltke
 (1754-1760) Volrad August von der Lühe
 (1760-1766) Palle Krag von Hoff
 (1766-1785) Johan Frederik Sehested
 (1785-1804) Pouline Fabritius de Tengnagel gift Sehested
 (1804-1805) H.P. Ingerslev
 (1805-1826) Poul Marcussen
 (1826-1836) Johannes Emil baron von Adeler
 (1836) Laurids S. Ingerslev
 (1836-1864) Morten Kirketerp
 (1864-1874) Ida Elisabeth Kirketerp gift Kirketerp
 (1874-1910) Carl Christian Emil Suhr Kirketerp (søn)
 (1910-1912) Mathilde Augusta Krüger gift Kirketerp
 (1912-1928) Axel Valdemar Schmidt
 (1928-1950) Ruth Dagmar Oline Mønsted gift Schmidt
 (1950-1984) Kay Axel Valdemar Schmidt (søn)
 (1984-) Christian Mønsted Schmidt (søn) og Linda Enchelmayer Schmidt

Herregårde i Syddjurs Kommune
Herregårde i Randers Amt
Long Island

Long Island er en ø i den amerikanske delstat New York og en del af New Yorks storbyområde. Den er ca 190 km lang og 20 km bred, og deler sig i to grene ved sin østlige ende, kendt som North Fork og South Fork. Nord for øen ligger Long Island Sound.

Vest på øen ligger amterne Kings og Queens County, og øst for dem ligger amterne Nassau og Suffolk.

Geologisk er øen dannet af to rygge af istidsmoræner, hovedsagelig bestående af grus og løs sten over et dybt grundfjeld. Den østlige del af øen er fortsat delvis præget af landbrug, og har udover traditionelle jordbrug også mange vingårde. Fiskeri er også en industri på øen i landsbyerne Northport og Montauk.

Siden 2. verdenskrig har Long Island fået et stadig større forstadspræg og er i nogle områder fuldt ud urbaniseret. South Fork inkluderer området kendt som The Hamptons, som er et populært sommersted for New Yorks velstående indbyggere.

Øer i New York
Julianelyst

Julianelyst er en hovedgård som er udstykket fra Urup i 1791. Gården ligger i Østbirk Sogn i Horsens Kommune. Hovedbygningen er opført i 1792-1793 og ombygget i 1880.

Julianelyst Gods er på 419 hektar med Urup Landbrug og Amstrup

Fem bygninger i herregårdskomplekset har siden 1924 været fredet.

Ejere af Julianelyst 
 (1787-1797) Ulrich Christian von Schmidten
 (1797-1828) Ove Henrik baron Juel-Rysensteen
 (1828-1840) Niels Poulsen Glud
 (1840) Birgitte Mariane Birch gift Strange
 (1840-1880) Niels Byschou Strange
 (1880-1905) Niels Juel Lund
 (1905-1916) Peter Andreas Lund
 (1916) Jørgen Marcussen / Jakob Jensen
 (1916-1919) Niels A. Høgdall
 (1919-1926) Carl Steenbach
 (1926-1927) Niels A. Høgdall
 (1927-1947) Poul Hansen / Vagn-Aage Hansen
 (1947) A. Yde Bruun
 (1947-1977) Jørgen Terkelsen Koed-Jørgensen
 (1977-2010) Johan Koed-Jørgensen
 (2010-2010) Agnete Kirk Thinggaard / Claus Thinggaard
 (2010-) Julianelyst Aps

Referencer

Eksterne henvisninger 
 Dansk Center for Herregårdsforskning: Julianelyst , hentet 19. juli 2016

Herregårde i Horsens Kommune
Herregårde i Skanderborg Amt
Fredede slotte og herregårde i Danmark
Godser på jyske halvø
Fredede bygninger, konstruktioner og anlæg i Horsens Kommune